# Amintes fill d'Andròmenes

### De Viquipèdia

Amintes fill d'Andròmenes (Amyntas) fou un oficial de l'exèrcit macedoni sota Alexandre el Gran.

Fou encarregat de recollir la sotmisió del comandant de la guarnició persa de Sardes, Mitrenes, després de la batalla de Grànic (334 aC). El 332 aC fou enviat a Macedònia per reclutar soldats i va tornar a Pèrsia el 331 aC, robant a Alexandre a Susa.

Després de l'execució de Filotes acusat de traïció (330 aC) Amintes i els seus germans Àtal i Simmies foren arrestats sota sospita d'haver participat en el complot, sospita basada en el fet de la forta amistat d'Amintes amb Filotes, i de que el seu germà gran, Polemó, havia desaparegut quan Filotes fou detingut o (segons Curtius) quan va començar a ser torturat. Amintes es va defensar a si mateix i als seus germans i la seva innocència fou establerta quan inesperadament Polemó va reaparèixer i va poder justificar on havia estat; tots quatre foren declarats innocents.

Un temps després Amintes va morir de la ferida d'una fletxa durant el setge d'una ciutat. Es sap que a la batalla d'Issos (333 aC) hi havia un comandant d'ala anomenat Amintes, i el 331 aC apareix un Amintes al capdavant d'una brigada que va forçar les anomenades "Portes perses", però no s'ha pogut establir que fos el mateix Amintes, nom que era freqüent entre els macedonis.

Obtingut de "http://ca.wikipedia.org../../../a/m/i/Amintes_fill_d%27Andr%C3%B2menes_beb4.html"

Categoria: Militars del Regne de Macedònia

##### Views

- Article
- Discussió
- Revisió actual

##### Cerca